b'\n_START_ARTICLE_\nPeltotulkku\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on noin 14,5 cm, siipien k\xc3\xa4rkiv\xc3\xa4li 25-27,5 cm ja paino 17,5-28 g. Kooltaan ja rakenteeltaan muistuttaa viherpeippoa mutta h\xc3\xb6yhenpuku aivan eriv\xc3\xa4rinen: vaalean hiekanruskea, maha valkoinen, siivill\xc3\xa4 ja pyrst\xc3\xb6ss\xc3\xa4 valkoista ja mustaa. Siipien yl\xc3\xa4peitinh\xc3\xb6yhenet ovat osittaiin ruusunpunaiset, koiraalla kirkkaammat. Koiraan nokka ja ohjas ovat mustat, naaraan ja nuoren linnun ruskea. Laulu muistuttaa hieman sek\xc3\xa4 viherpeipon ett\xc3\xa4 hempon laulua._NEWLINE_Lajin taksonomia on ep\xc3\xa4selv\xc3\xa4. Se on luettu kuuluvaksi sek\xc3\xa4 Rhodospiza, Rhodopechys, Fringilla ja Bucanetes sukuihin. Lichtenstein antoi lajille alun perin nimen Fringilla obsoleta, Jean Cabanis Bucanetes obsoletus 1851 ja Richard Bowdler Sharpe nimesi lajin Rhodospiza obsoletaksi 1888. Uusin tutkimustulos, joka perustuu lajin DNA:han, osoittaa lajin olevan ennemminkin sukua viherpeipolle ja muille Carduelis-suvun lajeille.\n_START_SECTION_\nEsiintyminen\n_START_PARAGRAPH_\nPeltotulkku el\xc3\xa4\xc3\xa4 Aasiassa, paikoin Turkissa, L\xc3\xa4hi-id\xc3\xa4ss\xc3\xa4 ja Arabian niemimaalla sek\xc3\xa4 niist\xc3\xa4 it\xc3\xa4\xc3\xa4n Kaspianmeren ymp\xc3\xa4rist\xc3\xb6\xc3\xb6n ja Kiinaan saakka. Lajin kanta on elinvoimainen, Euroopan puolella arvioidaan esiintyv\xc3\xa4n 6\xc2\xa0000\xe2\x80\x9312\xc2\xa0000 yksil\xc3\xb6\xc3\xa4. Lajia ei ole tavattu Suomessa.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nAvoimet kuivat maat, joilla kasvaa hajanaisia puuryhmi\xc3\xa4 ja pensaita. Puutarhat, viljelymaat, tienvarret. Vaatii jonkinlaisen vesist\xc3\xb6n l\xc3\xa4heisyytt\xc3\xa4.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPes\xc3\xa4 on puun tai pensaan oksalla 1\xe2\x80\x935 m korkealla. Suosii Prunus-, Vitis- ja Pistachia-puita. Molemmat puolisot rakentavat pes\xc3\xa4\xc3\xa4, rakentaminen kest\xc3\xa4\xc3\xa4 5-7 p\xc3\xa4iv\xc3\xa4\xc3\xa4. Naaras munii 4-6 munaa, joiden keskipaino on 2,1 g. Haudonta-aika on 12-15 p\xc3\xa4iv\xc3\xa4\xc3\xa4 ja vain naaras hautoo. Poikaset ovat lentokykyisi\xc3\xa4 noin 2-viikkoisina ja ne itsen\xc3\xa4istyv\xc3\xa4t 2 viikkoa t\xc3\xa4m\xc3\xa4n j\xc3\xa4lkeen.\n_START_SECTION_\nRavinto\n_START_PARAGRAPH_\nPeltotulkku on siemensy\xc3\xb6j\xc3\xa4, joka ruokailee maassa. Lis\xc3\xa4\xc3\xa4ntymisaikana sy\xc3\xb6 my\xc3\xb6s selk\xc3\xa4rangattomia.'